钦定古今图书集成/理学汇编/文学典/第200卷 > 《跋表弟方遇诗》前人
## 钦定古今图书集成/理学汇编/文学典/第200卷 > 《跋表弟方遇诗》前人

南昌徐君德夫为方遇时父作《诗评》，其论甚高。盖今
之为诗者，尚语，而德夫尚意，尚巧，而德夫尚拙。以德
夫之论，考时父之诗，往往意胜于语，拙多于巧，时父
可谓善为诗，德夫可谓善评诗矣，抑余愿有献焉。世
所以宝贵古器物者，非直以其古也。余尝见人家藏
槃匜鼎洗之属，凡出于周、汉以前者，其质极轻，其范
“铸极精，其款识极高简，其模拟物象，类神鬼所为，此
其所以贵也。苟质范无取，款识不合，徒取其风日剥
裂，苔藓模糊者而宝贵之，是土鼓瓦釜得与清庙钟
磬并陈也。时父勉之，使语意俱到，巧拙相参，他日必
为大作者，而不为小小家数矣。”时父，余表弟也。初见
于临川，余年十七，时父十四。后见于福唐、于临安、于
莆，每见颜发益苍老。时父犹未脱场屋，余仕亦连蹇，
方乘传遵海而南，老兄弟临别握手商论间，宜各有
以康穷乏而苏困厄者。今《通夕参》语，乃是一段冷淡
生活，然则余二人之穷，非不幸也。